ભારતીય રિઝર્વ બેંક તરફથી ગત વર્ષે જાહેર કરાયેલી 2,000 રૂપિયાની નવી નોટ છપાતી અટકી શકે છે અથવા અટકાવી દેવામાં આવી છે. આટલું જ નહીં કેન્દ્રીય બેંકે આ સૌથી મોટી નોટને બહાર પાડતી બંધ કરી છે. દેશની સૌથી મોટી જાહેર બેંક એસબીઆઇએ પોતાના એક રિસર્ચ રિપોર્ટમાં આ વાત કહી છે. આરબીઆઇ તરફથી ગત દિવસોમાં લોકસભામાં રજૂ કરવામાં આવેલા વાર્ષિક રિપોર્ટના આધાર પર એસબીઆઇ ઇકોફ્લેશે પોતાના રિપોર્ટમાં કહ્યું છે કે કેન્દ્રિય બેંકે 8 ડિસેમ્બર 2017 સુધી 15,78,700 કરોડ રૂપિયાની મોટી નોટો છાપી છે. જેમાંથી 2,46,300 કરોડ રૂપિયાના મૂલ્યની નોટ હજુ બજારમાં મૂકવામાં આવી નથી.